Naix AlborayaBus: coneix amb l'app quan arribarà l'autobús municipal a la teua parada
22 de Gener de 2025

L'Ajuntament d'Alboraia ha llançat l'aplicació gratuïta per a dispositius mòbils Alborayabus, un pas més en la seua línia de treball de fomentar l'ús del transport públic. En aquesta ocasió, l'eina, disponible ara com ara per a Android, serveix per a facilitar l'accés als horaris, que permet consultar en temps real quants minuts falten perquè el vehicle arribe a cadascuna de les parades de la ruta.

L'aplicació ofereix una completa ullada al mapa del terme municipal amb l'itinerari marcat i a un llistat de totes les parades per a comprovar a colp de vista el temps d'arribada previst. "Volíem facilitar la manera de visualitzar els horaris i que siga molt més còmode agafar el nostre transport públic, que continua sent gratuït, ara com ara, fins al 30 de juny", explica l'alcalde, Miguel Chavarría.

I és que la mesura iniciada ja fa més de dos anys ha impulsat la quantitat de viatgers que utilitzen l'autobús groc, pràcticament duplicant l'afluència d'usuaris. Un objectiu de fomentar l'ús del transport públic entre els tres nuclis urbans compliment.